A Bizottság irányelve

(1979. szeptember 6.)

a szabad forgalomba bocsátás céljából történő behozatal esetén a meghatározott célú felhasználás alapján kedvezményes tarifális elbánás alá tartozó, aktív feldolgozásra kerülő árukról

(79/802/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 76/119/EGK irányelvvel [1] módosított, az aktív feldolgozásra vonatkozó törvényi, rendeleti és közigazgatási rendelkezések harmonizációjáról szóló, március 4-i 69/73/EGK tanácsi irányelvre [2] és különösen annak 28. cikkére,

mivel a 69/73/EGK irányelv 16. cikkében foglaltak értelmében a végtermékekre, a köztes termékekre és a változatlan állapotú árukra kivetett vámok az aktív feldolgozásra kerülő árukra alkalmazandó vámokkal egyeznek meg az illetékes hatóságok által a vonatkozó vámokmány elfogadásának napján alkalmazandó vámtételnek, illetve összegnek megfelelően;

mivel az egyes áruk szabad forgalomba bocsátásukkor – a vonatkozó közösségi rendelkezésekkel összhangban – a meghatározott célú felhasználásukra való tekintettel a behozatalnál kedvezményes tarifális elbánás alá tartoznak, ami csökkentett vámtételek alkalmazását jelenti;

mivel egyértelművé kell tenni, hogy ha ugyanezek az áruk a fent említettek szerinti meghatározott célú felhasználásra kerülő végtermékek létrehozatala céljából aktív feldolgozásra kerülnek, akkor a 69/73/EGK irányelv 16. cikkének értelmében kivetendő vámtétel megegyezik a kedvezményes tarifális elbánás szereplő vámtétellel, amennyiben a szóban forgó áruk a vonatkozó közösségi rendelkezésekkel összhangban valóban egy ilyen megállapodás alkalmazását lehetővé tevő meghatározott célú felhasználásra kerülnek, illetve ha ezek az áruk megfelelnek a Közösség által az említett megállapodások alkalmazásához előírt feltételeknek;

mivel ezt a csökkentett vámtételt kell alkalmazni akkor is, ha az aktív feldolgozási eljárás alá vonáskor az árukat nem az alá a vámtarifaalszám alá sorolták, amely a meghatározott célú felhasználás alapján kedvezményes tarifális elbánás alkalmazását teszi lehetővé;

mivel egyes esetekben megtörténhet, hogy az aktív feldolgozásra kerülő áruk nem kerülnek olyan meghatározott célú felhasználására, amelynek tekintetében a kedvezményes tarifális elbánás alkalmazható; mivel a hatóságok ezért a végtermékek, köztes termékek, illetve változatlan állapotú áruk szabad forgalomba bocsátásának engedélyezésekor általában kivetett teljes vámtétel összege tekintetében letétet vagy vámbiztosítékot írhatnak elő;

mivel a kedvezményes tarifális elbánás keretében az az időszak, amelyen belül az árukat a megadott meghatározott célú felhasználásba kell venni, azon a napon kezdődik, amelyen az illetékes hatóságok a szabad forgalomba bocsátásra vonatkozó nyilatkozatot elfogadják; mivel aktív feldolgozási szabályok esetében ez az időszak következésképpen akkor kezdődik, amikor az illetékes hatóságok az áruk aktív feldolgozási eljárás alá vonására vonatkozó vámokmányokat elfogadják;

mivel az ezen irányelvben előírt intézkedések összhangban vannak a felügyeleti vámeljárásokkal foglalkozó bizottság véleményével,

ELFOGADTA EZT AZ IRÁNYELVET:

1. cikk

(1) A 69/73/EGK irányelv 16. cikke szerinti aktív feldolgozási eljárás alá vonáskor a meghatározott célú felhasználás alapján kedvezményes tarifális elbánás alá tartozó árukra kivetett vámot a kedvezményes tarifális elbánásnak megfelelő vámtételre történő hivatkozással kell kiszámítani, amennyiben az említett áruk:

a) meghatározott célú felhasználása valóban olyan módon történik, hogy az a vonatkozó közösségi rendelkezésekkel összhangban lehetővé teszi a kedvezményes tarifális elbánás alkalmazását;

vagy

b) megfelelnek a Közösség által az említett szabályok alkalmazásához előírt feltételeknek.

(2) Az (1) bekezdés rendelkezéseit akkor is alkalmazni kell, ha aktív feldolgozási eljárás alá vonáskor az árut nem olyan vámtarifaalszám alá sorolták, amely a meghatározott célú felhasználás alapján kedvezményes tarifális elbánás alkalmazását teszi lehetővé, feltéve hogy ezt a szükséges ellenőrző intézkedések lehetővé teszik.

(3) Ha aktív feldolgozási eljárás alá vonáskor az árut olyan vámtarifaalszám alá sorolják, amely a meghatározott célú felhasználás alapján kedvezményes tarifális elbánás alkalmazását teszi lehetővé, az illetékes hatóságok a teljes vámösszeg tekintetében vámbiztosítékot vagy letétet követelhetnek meg, amely teljes vámösszeget akkor kellene megfizetni, ha a hatóságok engedélyeznék a végtermékek, köztes termékek és változatlan állapotú termékek szabad forgalomba bocsátását anélkül, hogy az áruk olyan meghatározott célú felhasználásra kerülnének, amely a kedvezményes tarifális elbánás alkalmazására jogosítana.

2. cikk

(1) Az 1. cikk (1) bekezdésében foglalt rendelkezések csak akkor alkalmazhatók, ha az áruknak a kedvezményes tarifális elbánás alkalmazásához előírt meghatározott célú felhasználása az említett áruk kedvezményes elbánással való vámkezelésének feltételeit megállapító rendeletekben e tekintetben meghatározott határidő lejárta előtt megtörténik. Ez az időszak akkor kezdődik, amikor az illetékes hatóságok az áruk aktív feldolgozási eljárás alá vonására vonatkozó vámokmányokat elfogadják.

(2) Az (1) bekezdésben említett időszakot azonban az illetékes hatóságok meghosszabbíthatják, ha az áruk megfelelő meghatározott célú felhasználása elkerülhetetlen baleset, vis maior vagy az áruk megmunkálásához, illetve feldolgozásához szükséges műszaki követelményekben rejlő okok miatt nem történik meg.

3. cikk

(1) A tagállamok hatályba léptetik azokat a rendelkezéseket, melyek szükségesek ahhoz, hogy ennek az irányelvnek legkésőbb 1980. január 1-jéig megfeleljenek. Erről haladéktalanul tájékoztatják a Bizottságot.

(2) Ezt az információt a Bizottság továbbítja a többi tagállam felé.

4. cikk

Ennek az irányelvnek a tagállamok a címzettjei.

Kelt Brüsszelben, 1979. szeptember 6-án.

a Bizottság részéről

Étienne Davignon

a Bizottság tagja

[1] HL L 24., 1976.1.30., 58. o.

[2] HL L 58., 1969.3.8., 1. o.

--------------------------------------------------